钦定古今图书集成/明伦汇编/官常典/第174卷 > 《为萧太傅让前部羽葆鼓吹表》前人
## 钦定古今图书集成/明伦汇编/官常典/第174卷 > 《为萧太傅让前部羽葆鼓吹表》前人

臣闻国容军礼，旌羽昭其华；品；骑第乘鸾，蕤蔼其饰。
所以炎耀仙都，崇丽神境，世教以之垂彩，民听以之
流文。故勒岫铭海之功，《鞞革》写其咏；龛难夷邦之业，
箫管凝其声。朱鹭元云，既锡上德；华山芳树，以颁奇
勋。爰及台贤，位高藩戚，名沿恩炤，宠垂私赏，皆为发
吹后阵，岂曰兼奏前轩。兹典罕行，此礼实旷。臣窃服
“已弘，叨光无限，才局秩远，常衔炯耀，安可二葆同整，
双弄顿惊，览躬惕然，特贻厚谬。伏愿明烁日月，靡忘
情鉴，将停盛饰，遂臣慊心，则涵惠既饶，恭锡多矣。”